कप्तान हैरी केन इंग्लैंड की टीम को मजबूती देते हैं और अकेले के दम पर टीम को जीत दिला सकते हैं| हैरी केन अब तक इस विश्वकप में 6 गोल दाग चुके हैं और गोल्डन बूट की रेस में सबसे आगे हैं| वहीं क्रोएशिया की बात की जाए तो इंग्लैंड की टीम को क्रोएशिया के मिडफील्डर लुका मोडरिक से सबसे अधिक खतरा है| लुका मोडरिक अपने साथी खिलाड़ी इवान रेकिटिक और इवान पेरिसिक के साथ मिलकर टीम का मिडफील्ड संभाल रहे हैं|